Source: http://docplayer.hu/16562647-A-feltalaloi-lepes-kovetelmenye-a-hasznalati-mintaoltalmi-jogban.html
Timestamp: 2018-08-22 05:24:43
Document Index: 23913028

Matched Legal Cases: ['Bíróság ', 'Bíróság ', 'bíróság ', 'bíróság ', 'Bíróság ', 'bíróság ']

A FELTALÁLÓI LÉPÉS KÖVETELMÉNYE A HASZNÁLATI MINTAOLTALMI JOGBAN - PDF
Download "A FELTALÁLÓI LÉPÉS KÖVETELMÉNYE A HASZNÁLATI MINTAOLTALMI JOGBAN"
1 Dr. Markó József: [1] A FELTALÁLÓI LÉPÉS KÖVETELMÉNYE A HASZNÁLATI MINTAOLTALMI JOGBAN T A R T A L O M 1. Bevezető Nemzetközi kitekintő. 2 Oldal 2.1. Ausztria Dánia és Spanyolország Németország Európai Unió 5 3. Hazai jogi háttér Jogesetek a hazai gyakorlatból 6 5. Kísérlet saját jogi teszt szerkesztésére Ki a mesterségben jártas személy? Milyen tudásszintű a mesterségben jártas személy? A technika állásának értelmezése A használati mintaoltalom értelmezése A különbség felbecsülése Milyen hatás fűződik a különbséghez? Döntés A javasolt TESZT Következtetések Bibliográfia 34 Dr. Markó József 2007
2 2 1. B E V E Z E T Ő Gyakorlati tapasztalataink szerint a használati mintaoltalom igen hasznos jogintézmény, különösen a kisebb, továbbfejlesztés-szerű találmányok oltalmazására, főleg kis és közepes cégek, illetve magánszemélyek részére. Az engedélyezési eljárás fő előnye, hogy a szabadalmi rendszerhez képest viszonylag gyors és olcsó. A viszonylag rövidebb oltalmi időt leszámítva, a használati mintaoltalommal megszerezhető kizárólagos jog viszont azonos a szabadaloméval. Mivel a szabadalmi hivatalok a használati mintaoltalmakat általában érdemi vizsgálat nélkül engedélyezik, azok érvényessége az engedélyezés után, főleg a megsemmisítési eljárásokban vagy bitorlási perekben kerül először érdemi mérlegelésre. Az ilyen eljárásokban kell döntenie az eljáró hatóságnak abban a fő kérdésben is, hogy az oltalom alatt álló használati minta feltalálói lépés -en alapult-e. A nemzetközi gyakorlatban a feltalálói lépés meglétének vagy hiányának vizsgálati szempontjai és gyakorlatai túlságosan is sokfélék, sőt gyakran egymásnak is ellentmondóak. Még csak olyan módszertani irányelvről sincs tudomásunk, amely e lényeges kérdés egységes elbírálását elősegítené. A jelen dolgozatban a használati mintajognak erre a fő kérdésére koncentrálunk, és szándékunk szerint megkísérlünk javaslatot tenni arra, hogy az ebben a kérdésben tapasztalható sokféleségből miként lehetne a joggyakorlatot az egységesítés irányába ösztönözni. 2. N E M ZE T K Ö ZI K I T E K I N T Ő A legfrissebb adatok [2] szerint jelenleg 48 országban, illetve régióban szerezhető használati mintaoltalom, amiből eleve látható, hogy nemzetközi viszonylatban is jelentős jogintézményről van szó. Ezek közül azonban - terjedelmi okokból - csak néhány önkényesen kiemelt országgal foglalkozunk az alábbiakban AUSZTRIA Az osztrák használati mintaoltalmi törvény 1994-ben lépett ugyan hatályba, de az osztrák bíróságok mindeddig nem adtak irányelveket arra vonatkozóan, hogy miként kell elbírálni a feltalálói lépés követelményét. Az osztrák törvényalkotó és a korábban ezzel kapcsolatban megjelent osztrák szakértői dolgozatok is egybehangzóan azt az álláspontot képviselték, hogy a használati minta lajstromozásához megkövetelt feltalálói lépés -nek mint a nem-kézenfekvőség követelményének feltétlenül alacsonyabb színtűnek kell lennie, mint a szabadalomképes találmányoknál előírt feltalálói tevékenység - nek.
3 3 Az Osztrák Legfelső Bíróság (Oberster Gerichtshof, a továbbiakban: OLB) először a július 12-én kelt határozatában [3] foglalkozott részletesebben a feltalálói lépés követelménye kapcsán az elbírálás fő szempontjaival, éppen ezért fontosnak tartjuk ennek rövid ismertetését. Az OLB úgy foglalt állást, hogy a használati minta anyagi jogi követelményei alacsonyabbak; csak feltalálói lépést követelnek meg, amelyhez alacsonyabb mértékű találmányminőség elegendő (a szabadalomhoz viszonyítva). műszaki hatás elérése viszont nem feltétlenül elegendő a feltalálói lépés elismeréséhez, mivel egy (ismert) műszaki hatás önmagában ismert eszközökkel is elérhető. Ha viszont az elért hatás új, akkor ez alapulhat feltalálói lépésen. [ Im Bereich des Gebrauchsmusters seien die materiellen Schutzvoraussetzungen geringer; gefordert sei nur ein erfinderischer Schritt, für den ein geringeres Ausmaβ an Erfindungsqualität genüge, als es für die Patentierung erforderlich wäre. Das bloβe Vorhandensein eines technischen Effekts reiche für das Vorliegen eines erfinderischen Schrittes nicht aus, denn ein (bekannter) technischer Effekt könne auch mit bekannten Mitteln erreicht werden. Wenn der erzielte Effekt neu sei,. Dann könnte dies auf einen erfinderischen Schritt schließen lassen. ] A fenti határozat további megállapítása szerint: egy találmány akkor tekinthető feltalálói lépésen alapulónak, ha az a szakember átlagos szaktudásával egyrészt alapjában feltalálható ugyan, másrészt viszont a szakember számára a technika állásából nem adódik minden további nélkül. A gyakorlat számára olyan rövid jogi definíció is fogalmazható, hogy a használati mintajogi feltalálói lépés elismeréséhez objektíven olyan teljesítményt kell felmutatni, amely túlmutat a szakember rutintevékenységén,, ha így értelmezzük a feltalálói lépést, akkor annak meglétét a perbeli használati mintánál el kell ismerni, ha az egy feladatot előnyös módon oldott meg. [ dass sich eine Erfindung als auf einem erfinderischen Schritt beruhend definieren lasse, wenn sie mit dem durchschnittlichen Fachkönnen des Fachmanns einerseits grundsätzlich zwar auffindbar sei, andererseits sich für ihn aber nicht ohne weiteres aus dem Stand der Technik ergibt. Für die Praxis sei eine solche mögliche Legaldefinition schlagwortig auch dahin formulierbar, dass zur Anerkennung der gebrauchsmusterrechtlichen Erfindungshöhe objektiv eine Leistung vorliegen müsse, die über fachmännische Routine hinausgeht. Wird erfinderischer Schritt in diesem Sinn verstanden, so ist sein Vorliegen beim klägerischen Gebrauchsmuster zu bejahen, wird doch eine Aufgabe in vorteilhafter Weise gelöst. ] A fentiekből következik, hogy az osztrák használati mintaoltalmi jog szerint megkövetelt feltalálói lépés szintjének egyrészt nyilvánvalóan alacsonyabbnak kell lennie, mint a szabadalmi jog szerinti feltalálói tevékenységnek, másrészt némi az elvárható rutinszerű tevékenységet meghaladó szellemi alkotói megfontoláson kell alapulnia DÁNIA ÉS SPANYOLORSZÁG Dániában és Spanyolországban a használati mintaoltalmi feltalálói lépés fogalmát azzal próbálták megkülönböztetni alakilag is a szabadalomi jogban
4 4 használatos nem kézenfekvő módon fogalomtól, hogy egy pontosító kiegészítő szót alkalmaztak: nem nagyon kézenfekvő módon, illetve nem világosan kézenfekvő módon [4]. [ In Spanien und Dänemark zum Beispiel werde der Abstand durch den Zusatz eines Eigenschaftsworts wiedergegeben; demgemäß werde der im Patentrecht gängige Ausdruck nicht in naheliegender Weise" im Gebrauchsmusterrecht durch nicht in sehr" oder nicht in deutlich naheliegender Weise ersetzt. ] Továbbá, a dán és spanyol gyakorlatban a feltalálói lépésnek valamiféle gyakorlati előnnyel vagy haladással kell járnia (de nem feltétlenül műszaki hatással) NÉMET SZÖVETSÉGI KÖZTÁRSASÁG A német használati mintaoltalmi jog 1986-os módosítása óta (amellyel valójában külön lajstromozási előfeltételként vezették be a feltalálói lépés követelményét) [5] június 20-án kelt határozatában a Német Szövetségi Bíróság (Bundesgerichtshof, a továbbiakban: NSZB) először foglalt részletesebben állást e törvényi követelménnyel kapcsolatban. A feltalálói lépés elbírálásával kapcsolatosan a Szövetségi Szabadalmi Bíróságnak (Bundespatentgericht) az volt a régóta fennálló gyakorlata, hogy..a feltalálói lépést el kell ismerni, ha a szakember a rutinszerű tevékenység kereteit túllépte. [..erfinderischer Schritt sei bereits zu bejahen, wenn der Fachmann den Rahmen routinmäßigen Handels überschreite. ] Az NSZB az idézett döntésében - a korábbi joggyakorlatot kissé szigorítva - a következőképpen foglalt állást:..a használati mintaoltalmi jog feltalálói lépés kritériuma nem mennyiségi, hanem minőségi; a feltalálói lépés megítélése az értékelés eredménye. [..das Kriterium des erfinderischen Schritts im Gebrauchsmusterrecht sei.. kein quantitatives, sondern ein qualitatives; die Beurteilung des erfinderischen Schritts ist. das Ergebnis einer Wertung. ] Nem szabad egy kézenfekvő megoldást feltaláló lépésen alapulónak tekinteni csupán azon az alapon, hogy arra a szakember az általános szaktudása és a technika állásának rutinszerű szemléletmódja alapján nem jött volna rá minden további nélkül. [ Es verbiete sich dabei, Naheliegendes etwa unter dem Gesichtpunkt, dass es der Fachmann nicht bereits auf der Grundlage seines allgemeinen Fachkönnens und bei routinemäßiger Berücksichtigung des Stands der Technik ohne weiteres finden könne, als auf einem erfinderischen Schritt beruhend zu bewerten. ]) A fenti határozat jogértelmezéséből következik tehát, hogy a kézenfekvő újítások a használati mintaoltalom révén nem részesülhetnek kizárólagos oltalomban csak azért, mert azok a szakembernek nem jutnának eszébe az általános tudása alapján és a technika állásának rutinszerű szemléletmódjával.
5 5 Ez más szavakkal annyit jelent, hogy az oltalomképesség előfeltételeként a feltalálói lépésnek bizonyos fokú szellemi alkotómunkát előfeltételező, minőségi kritériumnak kell lennie EURÓPAI UNIÓ Az EU-ban évekig folytak egy új, regionális hatályú jogintézmény, az un. közösségi használati minta (community utility model) létrehozásának előkészítő tárgyalásai. A 2001-ben publikált összegző jelentés [6] szerint azonban ezeket a konzultációkat az Európai Bizottság felfüggesztette, aminek egyik oka éppen az volt, hogy a feltalálói lépés követelményében a tárgyaló felek nem tudtak megegyezni. 3. HAZAI JOGI HÁTTÉR A használati minták oltalmáról szóló évi XXXVIII. törvény [7] (a továbbiakban: Hmt.) 1. (1) bekezdése szerint: Használati mintaoltalomban (a továbbiakban: mintaoltalom) részesülhet valamely tárgy kialakítására, szerkezetére vagy részeinek elrendezésére vonatkozó megoldás (a továbbiakban: minta), ha új, ha feltalálói lépésen alapul és iparilag alkalmazható. A Hmt. 3. (1) bekezdése szerint: Feltalálói lépésen alapul a minta, ha a technika állásához képest a mesterségben járatos személy számára nem nyilvánvaló. A Hmt. általános indokolása szerint: A feltalálói lépés követelménye szoros összefüggésben áll a használati mintaoltalom gyakoriságával: szemben a szabadalommal, amely a műszaki megoldás elvont gondolati formáját részesíti jogi védelemben, a használati mintaoltalom kézzelfoghatóbb, a kiviteli alak szintjén leírható megoldásokra vonatkozik. Másrészt, a 3. -ához fűzött miniszteri indokolás szerint: Míg a találmány szabadalmazhatóságához az egyes nemzeti szabadalmi jogok általában feltalálói tevékenységet kívánnak meg, addig az oltalmazható használati minta fontos, minőségi ismérve a kevésbé magas szinten megkövetelt alkotói teljesítmény. E jogszabályi zsinórmérték pontos meghúzása a joggyakorlat feladata lesz, annak figyelembevételével, hogy a mesterségben járatos személy tudása nemcsak színvonalában, hanem minőségében is különbözik a szakemberétől: a gyakorlati felkészültségnek nagyobb szerep jut benne az elméletinél.
6 6 4. JOGESETEK A HAZAI GYAKORLATBÓL I. jogeset A Magyar Szabadalmi Hivatal (továbbiakban: MSZH) illetékes Tanácsa előtti megsemmisítési eljárásban a kérelmező a Belső felületén bordázott műanyag kábelvédő cső tárgyú használati mintaoltalommal (ljsz: 651.) szemben arra alapította egyebek mellett - kérelmét, hogy a használati minta a Hmt. 3. (1) bekezdése értelmében nem alapul feltalálói lépésen, mert a technika állásához képest a mesterségben járatos személy számára nyilvánvaló. Az MSZH határozatában (U /14.) a kérelemnek helyt adott és a használati mintaoltalmat teljes terjedelemben megsemmisítette. Döntését azzal indokolta, hogy az igényponti jellemzők és a kérelmező által előterjesztett dokumentumok részletes értelmezése és összevetése alapján a támadott használati minta a mesterségben járatos személy számára nyilvánvaló. Az igénypont-korlátozással sem sikerült a jogosultnak az előre nem várt többlethatást bizonyítania. A jogosult a Fővárosi Bírósághoz (továbbiakban: FB) fordult jogorvoslatért. Megváltoztatási kérelmében előadta, hogy korlátozott igénypontja szerint a kábelvédő cső belső hengerpalástján lévő bordán alkalmazott mértékű lekerekítés a súrlódást optimális mértékben csökkenti és e méret meghatározásához feltalálói lépésre volt szükség. A FB végzésében (3.Pk /1997/9.) a megváltoztatási kérelmet elutasította. Indokolásában kifejtette az alábbiakat: A kifejtettek alapján a minta olyan alkotóelemekből tevődik össze, amelyek nem csupán önmagukban ismertek, hanem éppen a legközvetlenebbül érintett szakterületen - a műanyag kábelvédő csövek körében - váltak közkinccsé. Az együttalkalmazás lehetőségére a K/4 irat is utalt azzal, hogy ismertette a K/3 irat megoldását, a minta szerinti együttalkalmazás pedig csupán olyan hatásokat eredményezett - beleértve a súrlódás csökkenését is -, amelyek az előzményekből is megismerhetők és előre várhatók. Ezért a minta a mesterségben járatos személy számára nyilvánvaló, tehát nem alapul feltalálói lépésen. II. jogeset A Záróelem, előnyösen italt tartalmazó palackok lezárására tárgyú használati mintaoltalom (ljsz: 796.) megsemmisítési eljárásában az MSZH Tanácsa a kérelemnek részben helyt adó határozatában (U /35.) a használati mintát feltalálói lépés hiányában részben megsemmisítette, és a használati mintaoltalmat
7 7 a jogosult többszörös igénypont-módosítása után, korlátozott terjedelemben tartotta fenn. A határozat indokolása kiemelte, hogy a vizsgált használati mintaoltalom főigényponti jellemzői az érvényesített dokumentumokban fellelhetők, kivéve a záró membrán sajátos kúpos kialakítását, ugyanis a kúp két lehetséges helyzetében.. a kitépés folyamata különbözőképpen játszódik le. A feltárt megoldások egyhangú különbözősége is mutatja, hogy ez a kialakítás nem nyilvánvaló. Ilyen értelmű nyilatkozatot a kérelmező sem tett az eljárás folyamán. A Tanács végül maga pontosította a főigénypont egyetlen megkülönböztető jellemzőjét a következőképpen: a záró membrán (8) kúpjának csúcsa a kiömlő perem (3) felé mutatóan van kialakítva. Ezzel a korlátozással a Tanács döntése szerint a támadott használati minta fenntartható volt, vagyis feltalálói lépésen alapult. A jogosult megváltoztatási kérelmet terjesztett elő a Fővárosi Bíróságnál, kérve, hogy a FB az MSZH határozatát változtassa meg, és a használati mintaoltalmat a jogosult által definiált tágabb oltalmi körrel tartsa érvényben. A FB végzésében (3.Pk /2004/12.) - meghökkentő módon - a használati mintaoltalmat teljes terjedelemben megsemmisítette. A feltalálói lépéssel kapcsolatban a Hmt. 3. -ának (1) bekezdéséhez fűzött törvényi indokolásra utalva, a végzés főbb megállapításai a következők voltak: Miután a feltalálói lépés vizsgálatában mérendő tartalmi elem azonos a szabadalmi jog által megkívánt feltalálói tevékenység vizsgálatában mérendő tartalmi elemmel, a szabadalmi jogban kialakult gyakorlat alapján az önmagukban ismert elemekből álló minta oltalmazhatóságát is az elért műszaki többlethatás felismeréséhez és megvalósításához szükséges tevékenység alapján kell megítélni. A szabadalmi jog által megkívánt feltalálói tevékenység vizsgálatához képest pedig az eltérés csak az alkalmazott mércében van, a szabadalmi jog szakembere helyett a mesterségben járatos személy szempontjából kell megítélni a minta nyilvánvalóságát. Rámutatott az indokolás továbbá arra, hogy..az önmagukban ismert elemekből álló minta oltalmazhatóságának feltétele, hogy önmagukban ismert elemek sajátos alkalmazási módja vagy területe, illetőleg az együttalkalmazás (kombináció) olyan műszaki többlethatást eredményezzen, amelynek felismeréséhez és megvalósításához a mesterségben járatos személytől elvárható tevékenységet meghaladó alkotó jellegű működésre volt szükség. A végzés jelentőséget tulajdonított annak is, hogy a minta nem csak a technika állásához képest önmagukban ismert elemekből áll, hanem a megoldási elemek a minta alkalmazási területén a záróelemek kialakítására, szerkezetére és részeinek elrendezésére vonatkozó megoldásokban váltak ismertté.. E
8 8 megoldási elemek ismerete és záróelem részeként való alkalmazása a mesterségben járatos személytől elvárható. Továbbá, az indokolás szerint.. a kérelmező a Pp (1) bekezdése alapján nem bizonyította, hogy a minta a mesterségben járatos személy számára nem nyilvánvaló, azt pedig nem is állította, hogy a minta meghatározott műszaki többlethatást eredményez. mivel az együttalkalmazás műszaki hatásában csak az ismert megoldási elemek ismert hatásai érvényesülnek, nincs olyan műszaki többlethatás, melynek felismeréséhez és megvalósításához a mesterségben járatos személytől elvárható tevékenységet meghaladó alkotó jellegű működésre volt szükség. A fenti végzés ellen a jogosult fellebbezett a Fővárosi Ítélőtáblához (továbbiakban: FÍ), és kérte a használati minta érvényben tartását az MSZH előtti eljárásban az általa korlátozott igénypontokkal. A feltalálói lépés elbírálásával kapcsolatban kérelmező sérelmezte, hogy a FB tévesen alkalmazta a szabadalmi jogban szokásos műszaki többlethatás követelményét. A FI végzésében (8.Pkf /2006/4.) a fellebbezést elutasította és megerősítette az elsőfokú bíróságnak a feltalálói lépéssel kapcsolatos döntését, utalva arra, hogy a FB..helyesen fejtette ki, hogy a találmány szabadalmazhatóságához megkívánt feltalálói tevékenységgel szemben az oltalmazható használati minta fontos minőségi ismérve a kevésbé magas szinten megkövetelt alkotói teljesítmény; A fent kifejtettek értelmében tehát a mesterségben járatos személytől is elvárásként fogalmazódik meg valamilyen alkotó tevékenység. Erre tekintettel helytállóan vizsgálta a minta nyilvánvalóságát a technika állásához képest a mesterségben járatos személytől elvárható alkotó jellegű működés szintjén; A téves fellebbezési állásponttal szemben az elsőfokú bíróság nem a szabadalmi jogban alkalmazott magasabb színvonalú felkészültséggel és elvont elméleti tudással rendelkező szakembertől elvárható feltalálói tevékenység szintjén, hanem a használati minta alkotóitól elvárható feltalálói lépés szintjén vizsgálta, hogy az ismert elemek együttalkalmazása nyilvánvaló-e; Nem tévedett az elsőfokú bíróság, amikor a feltalálói lépés vizsgálatánál az ismert elemekből álló műszaki megoldás nyilvánvalóságának hiányát a mesterségben járatos személy gyakorlati ismeretei szintjén az ismert elemek együttalkalmazásának várható hatása, illetőleg a műszaki többlethatás szempontjából is megkövetelte. Az alacsonyabb szintű alkotó teljesítmény megítélése szempontjából is követelmény, hogy az ismert elemekből álló megoldás műszaki hatásának felismerése és megvalósítása ne legyen
9 9 nyilvánvaló. Emiatt az ismert elemek együttes alkalmazásához fűződő hatások felismerése nemcsak a feltalálói tevékenység, hanem a feltalálói lépés vizsgálatánál is mérlegelendő szempont... vagyis feltalálói lépésre nem volt szükség. Kommentárunk: Az indokolás lényegével egyet kell értenünk, szerintünk is a Hmt.-vel és annak indokolásával összhangban áll az a megállapítás, hogy.. a feltalálói lépés vizsgálatánál az ismert elemekből álló műszaki megoldás nyilvánvalóságának hiányát a mesterségben járatos személy gyakorlati ismeretei szintjén az ismert elemek együttalkalmazásának várható hatása szempontjából is megkövetelte. Azzal viszont nem érthetünk egyet, hogy a fenti gondolatmenetbe a a műszaki többlethatás fogalma is belekerült. Ebben a vonatkozásban mi a magunk részéről inkább a fellebbezői állásponttal értünk egyet, miszerint a műszaki többlethatás kifejezetten a szabadalmi jogban a feltalálói tevékenység vizsgálatához alkalmazott fogalom, és helytelen és indokolatlan annak a használati mintajog gyakorlatába való átvétele. Jóllehet jellegénél és tárgyánál fogva a szabadalom és a használati minta között közeli rokonság van (néhány országban kis szabadalom -nak nevezik a használati mintát, másrészt, pl. bizonyos eljárásjogi kérdésekben a Hmt. is visszautal a szabadalmi törvényre a felesleges ismétlések elkerülése végett), de úgy tudjuk, hogy már a találmányi szintek elnevezésének megválasztásakor eleve tudatos volt az a törvényalkotói szándék igazodva a nemzetközi gyakorlatban használt terminológiához is -, hogy a használati mintáknál elvárt alacsonyabb szintet definiáló feltalálói lépés alakilag, illetve elnevezésében is különbözzék a szabadalmi jogban elvárt magasabb feltalálói tevékenység -től, hogy ezzel is hangsúlyozzák a tartalmi különbséget. A fentiek alapján tehát nem szerencsés a műszaki többlethatás fogalmat a joggyakorlat révén a használati mintajogba adaptálni, annál is inkább, mivel éppen a tudatos távolságtartás lenne sokkal inkább kívánatos e két különböző szellemi alkotási színvonal elbírálási gyakorlata között. Másrészt arról sem vagyunk meggyőződve, hogy a használati mintával bizonyíthatóan, de legalább is vélelmezhetően elért hatásnak (és nem többlethatásnak ) feltétlenül műszakinak kellene lennie (de erre még alább részletesebben visszatérünk). Megjegyezzük még, hogy a kifogásolt műszaki többlethatás fogalma már az elsőfokú végzésben is szerepelt. Végük nem érthetünk egyet a végzésnek azzal a megállapításával sem, hogy..a mesterségben járatos személytől is elvárásként fogalmazódik meg valamilyen alkotó tevékenység alkotó jellegű működés. A mesterségben járatos személytől
10 10 szerintünk semmiféle alkotó tevékenység nem várható el, ő csak a fiktív mércét képezi, amihez képest kell megítélni a használati minta feltalálójának alkotó tevékenységét.
11 11 III. jogeset A Berendezés fogyasztók PB-gázzal való ellátására tárgyú használati mintaoltalom (ljsz: 863.) megsemmisítési eljárásában az MSZH feltalálói lépés hiánya miatt a kérelemnek helyt adott, és U /13. sz. határozatával a használati mintaoltalmat teljes terjedelemben megsemmisítette. Az indokolás szerint a Tanács a feltalálói lépés elbírálásánál a három főigényponti megkülönböztető jellemzőt vizsgálta, hogy ezek a kérelmező által felhozott 18 db. (!) dokumentum tükrében részét képezték-e a technika állásának, illetve adhattak-e iránymutatást a használati minta irányába. A döntés lényege, hogy a részletes elemzés szerint ezekből a dokumentumokból a mesterségben járatos személy a használati minta tárgyát mindenféle szellemi alkotó tevékenység nélkül megvalósíthatta volna, tehát nem alapul feltalálói lépésen, és ez a hiány az oltalmi körnek a jogosultak által kezdeményezett korlátozásával sem volt reparálható. A jogosultak a számukra sérelmes határozattal szemben megváltoztatási kérelmet terjesztettek elő a FB-nál. Indokolásukban előadták, hogy a használati minta megfelel a feltalálói lépés követelményének is, hiszen a minta szerinti rendszer bármikor átállítható földgázszolgáltatásra, és az egyéni fogyasztás is mérhető. A FB végzésében (3.Pk /2003/26.) a megváltoztatási kérelmet elutasította, vagyis az MSZH határozatát megerősítette. Az indokolás lényege a következő: A Hmt. 3. -ának (1) bekezdéséhez fűzött indokolás szerint az oltalmazható használati minta fontos minőségi ismérve a kevésbé magas szinten megkövetelt alkotói teljesítmény. A joggyakorlat biztonsága érdekében nem a technika állásához viszonyított nyilvánvalóságon belül kíván fokozatokat felállítani, hanem a jog által elképzelt" személy mércéjét határozza meg a szabadalmi jogban alkalmazottól eltérően: a szabadalmi jog szakembere" helyett a mesterségben járatos személy" szempontjából kell megítélni a minta nyilvánvalóságát. Ezekből következően a feltalálói lépés eldöntésében a mintát a technika állásával kell összevetni és a mérendő tartalmi elem azonos a szabadalmi jog által megkívánt feltalálói tevékenység vizsgálatában mérendő tartalmi elemmel, eltérés pedig csak az alkalmazott mércében van, amelyet a jog által elképzelt" két személy képvisel. A minta nyilvánvalósága tehát a műszaki megoldásnak a technika állásához viszonyított nyilvánvalósága a mesterségben járatos személy szempontjából megítélve. Az indokolás kiemeli továbbá, hogy..az önmagukban ismert elemekből álló műszaki megoldás esetében a technika állásához viszonyított nyilvánvalóságnak a szakember szempontjából való eldöntése tekintetében a szabadalmi jog területén
12 12 következetes bírósági gyakorlat alakult ki. Az önmagukban ismert elemekből álló műszaki megoldás szabadalmazhatóságának feltétele, hogy az önmagukban ismert elemek sajátos alkalmazási módja vagy területe, a műveleti sorrend, illetve az együttalkalmazás (kombináció) olyan műszaki többlethatást eredményezzen, amelynek a felismeréséhez és megvalósításához a szakember tevékenységét meghaladó alkotó jellegű működésre volt szükség. Mivel egyrészt a feltalálói lépés vizsgálatában mérendő tartalmi elem azonos a feltalálói tevékenység vizsgálatában mért tartalmi elemmel, másrészt az önmagukban ismert elemekből álló megoldás szabadalmazhatóságát az elért műszaki többlethatás alapján kell eldönteni, az önmagukban ismert elemekből álló minta oltalmazhatóságát is az elért műszaki többlethatás felismeréséhez és megvalósításához szükséges tevékenység alapján kell megítélni. A végzés további megállapítása szerint figyelemmel arra, hogy a minta kizárólag valamely tárgy kialakítására, szerkezetére vagy részeinek elrendezésére vonatkozó megoldás lehet (Hmt. 1. (1) bek.), a minta műszaki többlethatását csak a minta elemeinek sajátos alkalmazási módja vagy területe, illetőleg az együttalkalmazás (kombináció) eredményezheti. Ezért a technika adott állása alapján önmagukban ismert elemekből álló minta oltalmazhatóságának feltétele, hogy az önmagukban ismert elemek sajátos alkalmazási módja vagy területe, illetve az együttalkalmazás olyan műszaki többlethatást eredményezzen, amelynek a felismeréséhez és megvalósításához a mesterségben járatos személytől elvárható tevékenységet meghaladó alkotó jellegű működésre volt szükség. Az indokolás végső konklúziója szerint : A minta nem alapul feltalálói lépésen. A technika állásába tartozó gázellátási megoldásokkal való összevetésben kitűnt, hogy az adott minta megoldási elemei a fogyasztók meghatározott csoportját tartalmazó fogyasztói körzet gázellátásának megvalósítására szolgáló berendezésekben váltak ismertté. Ezen ismert elemek alkalmazási területe - nem vitatottan - nem határolható el a minta megalkotási területétől - a propán-bután gázellátástól. E megoldási elemek ismerete tehát a mesterségben járatos személytől elvárható. Ezért azt kellett eldönteni, hogy a minta szerinti együttalkalmazás eredményezett-e alkotó jelleget megalapozó műszaki többlethatást A kérelmezők nem bizonyították, hogy a minta olyan műszaki többlethatást eredményezett, amelynek a felismeréséhez és megvalósításához a mesterségben járatos személytől elvárható tevékenységet meghaladó alkotó jellegű működésre volt szükség. Ezért a minta nem alapul feltalálói lépésen. Kommentárunk: A fenti indokolásnak azzal a megállapításával, hogy A feltalálói lépés vizsgálatában mérendő tartalmi elem azonos a feltalálói tevékenység vizsgálatában mért tartalmi elemmel nem érthetünk egyet, ugyanis, ha ebben a két esetben két, különböző színvonalú fiktív szakembert kell szerintünk is helyesen - figyelembe venni, akkor ezek a tartalmi elemek eleve nem lehetnek azonosak, sőt nagyon is
13 13 különbözőek, hiszen a szabadalomjogi szakember jóval magasabb tudásszintű és kombináció-készségű, mint a használati mintajog mesterségben járatos személye, nem is beszélve arról, hogy ezek ketten mennyire mást-mást értenének egyazon technika állásából és a támadott használati minta mellékleteiből. Másrészt, még ha el is fogadnánk az alkalmazott analógia létjogosultságát, ebből nem feltétlenül következik, hogy mindkét esetben műszaki többlethatást kellene egységesen megkövetelni, hanem a fenti gyakorlattal ellentétben - a használati mintánál elegendő lenne valamiféle érdemleges előnyt, hatást, vagy haladást mint minőségi eredményt elvárni, amint arra fentebb már utaltunk. Kiemeljük még az érvényesíthető anterioritások számával kapcsolatban, hogy annak, pl. eljárás-gazdaságossági okokból is ésszerű keretek között illene maradnia, jóllehet ezt valójában a jog nem korlátozza. Amikor egy használati minta megsemmisítési eljárásban a kérelmező 2-3-nál több anterioritást érvényesít (a jelen ügyben pl. 18 db-ot (!)), akkor gyakorlati tapasztalataink szerint az ügy igencsak hasonlít az ágyúval lövünk verébre esetére. Pusztán a formális logikát alapul véve, úgy gondoljuk, hogy ha a kérelmező minél több dokumentumot érvényesít a feltalálói lépés hiányának bizonyításához, és ennek során minél több iratból lehet csak mesterségesen összerakni mozaikként a használati minta szerinti megoldást, akkor annál nagyobb a valószínűsége annak, hogy itt igenis feltalálói lépésre volt szükség, hiszen egyre kisebb annak az esélye és valószínűsége, hogy a mesterségben járatos fiktív személy ebbe az addícióba vagy kombinációba egyáltalán belekezdett volna. Ebben a vonatkozásban utalunk az egyik legnagyobb brit szaktekintélyre, Blanco WHITE-ra [8], aki ebben a kérdésben a következőképpen foglalt állást (az idézetben a szabadalmi jogra utalt ugyan, de szerintünk a jelen esetben ugyanez igaz a használati mintajogra is): Gyanús, ha igen nagyszámú és különféle területekről való anterioritásokból rakható csak össze mozaikszerűen az igényelt találmány, és különösképpen, ha azok hosszabb időintervallumot ölelnek fel; ez ugyanis sokkal inkább azt sugallja, hogy a végeredmény összerakása egyáltalán nem kézenfekvő. IV. jogeset Az ljsz-ú használati mintaoltalmat (tárgya: Periodikus egységekből álló folytonos anyagcsík csomagolóanyagok lezárására ) a megsemmisítési eljárásban az MSZH határozatában (U /10.) a feltalálói lépés hiánya miatt teljes terjedelemben megsemmisítette. Az indokolás szerint egyetlen igényponti jellemzőben tért el a kérdéses használati minta a kérelmező által érvényesített technika állásától, ez viszont egy
14 14 tankönyvből meríthető általános fizikai ismeretek felhasználásával a mesterségben járatos személy számára megvalósítható. A jogosult a FB-nál megváltoztatási kérelmet terjesztett elő a fenti határozattal szemben, amelyben kifejtette, hogy a vizsgált technika állása a megkülönböztető jellemzőre (anyagminőség és kiinduló keresztmetszet meghatározása) nem ad kitanítást, és az nem lehet kézenfekvő a mesterségben járatos személy számára. A FB végzésében (3. Pk /2003/8.) a támadott határozatot hatályon kívül helyezte és az MSZH-t új eljárásra kötelezte. Az indokolás a következő volt: A Hmt ának (2) bekezdése folytán alkalmazandó Szt ának (1) bekezdése értelmében az MSZH az előtte folyó eljárásban a tényeket hivatalból vizsgálja, vizsgálata nem korlátozódhat csupán az ügyfelek állításaira vagy kérelmeire. A jelen ügyben rendelkezésre álló iratok és adatok szerint az MSZH az újdonság és feltalálói lépés eldöntéséhez a tényeket hivatalból nem vizsgálta, vizsgálata csupán az ügyfelek állításaira és kérelmeire korlátozódott. A hivatal előtti eljárásban tehát további lényeges eljárási szabálysértés is történt. Az MSZH a támadott mintaoltalom újdonságának vizsgálatában a HU irattal való összevetést akként végezte el, hogy a minta szerinti zárókapocs több jellemzőjét pusztán azért tekintette megkülönböztetésre alkalmatlannak, mert álláspontja szerint az ilyen jellemzőkkel rendelkező zárókapcsokra a HU iratban meghatározott szabadalmi oltalom kiterjed. Az újdonság és feltalálói lépés vizsgálatában azonban az ismert megoldáshoz fűződő szabadalmi oltalom terjedelmét figyelembe venni nem lehet. Ezért az MSZH a megsemmisítési kérelem jogalapjait téves jogi álláspont alapján vizsgálta. A mintaoltalmi igénypont jellemző része szerint a minta felületi mintázattal rendelkezik. Ezt az ismérvet a megváltoztatni kért határozat először esztétikai kialakításként értékeli, azután pedig a mintaoltalom lényeges műszaki jellemzőjeként. A határozat tehát egymásnak ellentmondó megállapításokat tartalmaz. Mindezek következtében a határozat érdemi felülvizsgálatra nem alkalmas. Ezért a bíróság a határozatot hatályon kívül helyezte és a hivatalt új eljárásra utasította. Az új eljárás során figyelemmel kell lenni a következőkre: A bírósági gyakorlat szerint a Hmt. 3. -ában meghatározott mesterségben járatos személy nem azonos az Szt. 4. -ának (1) bekezdésében meghatározott szakember fogalmával. Ez utóbbival szembeni elvárás az, hogy a találmány tárgyával kapcsolatban a technika állását teljes egészében, mindenre kiterjedően, más szakterületekre vonatkozóan is ismerje. A mesterségben járatos személy korlátozottabb ismeretekkel, alapvetően a saját, a használati minta megalkotási területére vonatkozó ismeretekkel rendelkezik. A mesterségben járatos személytől elvárható,
15 15 hogy a mesterségére vonatkozó szakirodalmat ismerje és az egyéb, a mesterségére vonatkozó gyakorlati és elméleti ismeretek birtokában legyen. A használati minta tárgyától teljesen független, más szakterületek anterioritásai azonban a feltalálói lépés értékelésénél általában nem vehetők figyelembe (Legfelsőbb Bíróság Pfv.IV /2000/3.). Az adott esetben a hivatal előtt a feltalálói lépés vizsgálata nem terjedt ki arra, hogy a hivatkozott tankönyvi részletek a minta tárgyával összefüggnek-e. Ezért e tekintetben is a bizonyítás kiegészítésére van szükség. Kommentárunk: A mesterségben járatos személy elvárható tudásszintjével kapcsolatos álláspontot mi magunk is osztjuk. V. jogeset Az Alumimiumtagos radiátor tárgyú használati mintaoltalom (ljsz: 1072.) megsemmisítési eljárásában az MSZH a kérelemnek részben helyt adó és a használati mintát korlátozással érvényben tartó határozatot (U /13.) hozott. Az indokolás szerint a korlátozott főigénypont jellemzőinek alkalmazása a dokumentumok ismeretében, a mesterségben járatos személy számára nem volt nyilvánvaló. A kérelmező megváltoztatási kérelemmel fordult a FB-hoz, és a használati mintaoltalom teljes terjedelmű megsemmisítést kérte. Kérelmét arra alapította, hogy a kérdéses A) - C) jellemzők triviálisak, tehát a minta nem alapul feltalálói lépésen. A FB végzésében (3.Pk /2003/3.) a megváltoztatási kérelmet elutasította, azaz az elsőfokú határozatot megerősítette, a következő indokolással: A Hmt. 3. -ának (1) bekezdése szerint feltalálói lépésen alapul a minta, ha a technika állásához képest mesterségben járatos személy számára nem nyilvánvaló. A radiátor-gyártás kezdeteire visszanyúló, a műszaki hőtan és áramlástan elméletén nyugvó hagyománya van annak a műszaki vélekedésnek, hogy a hőleadást segíti, ha a levegő a radiátor körül szabadon áramolhat. A fűtéstechnikusok különösen a levegő többé-kevésbé szabad fölfelé áramlását biztosították minden körülmények között. Ha esztétikai szempontból szükséges volt a radiátor eltakarása, nyílást hagytak a radiátort magába foglaló szekrény tetején és alján. Ez a radiátor hagyományos szerkezetét, nevezetesen azt, hogy a radiátor hőleadó elemeit a radiátor részét képező elemmel sem fölül, sem alul még részlegesen sem fedték le, nem érintette. A K6 anterioritás olyan radiátor konstrukciót ismertet, amelynél
16 16 négy lapborda-sor közül hármat fölülről takar egy vízszintesen előre nyúló légáramterelő elem. A megoldás a műszaki hagyományt nem törte meg: a hátsó lapbordákról (elölről a 4. lapborda-sor) és az osztó-gyűjtő profil alatti lapbordák (elölről a 3. lapborda-sor) hátsó oldaláról szabadon áramolhat fölfelé a meleg levegő. A technika állását képező ilyen előzmények után nem nyilvánvaló az a műszaki intézkedés, hogy a fölső osztó-gyűjtő profilról lelógó szoknya" hátranyúlik a hátsó lapbordák mögé, fölülről lefedve az összes (három) hőleadó lapbordasort, így a fölszálló meleg levegő zömében csak előrefelé tud távozni a radiátorból. Ennek járulékos hatásaként az előrefelé fölszálló levegő mögött - az áramlástanból ismert módon - nyomáscsökkenés ( vákuum") keletkezik, aminek következtében a hátsó lapborda hátsó oldaláról fölszálló, kis mennyiségű meleg levegő pályája előre hajlik. Nem nyilvánvaló megoldás az sem, hogy az alsó osztó-gyűjtő profil is teljesen lefedi a lapbordákat. A minta szerinti radiátor tiszta" üzemében ennek is szerepe van. A fölfelé áramló meleg levegő a radiátorban kialakuló erőteljes kémény-hatás következtében szívja a radiátor alatti teret. A szoknyával és előre nyúló fejkiképzéssel ellátott alsó osztó-gyűjtő borda azonban nem engedi, hogy a légáram elérje az alsó légréteget, megakadályozva így a por felszívását a padlózatról. Az ellenérdekű fél méréseire hivatkozva állította, hogy megoldásának teljesítménye körülbelül 5%-al kisebb az ellentartott K6-os radiátorénál - ezt a mértéket a kérelmező nem vitatta. Figyelemmel azonban arra, hogy az ellentartott megoldásnak négy lapborda-sora van és teljesítményét a minta szerinti konstrukció három lapborda-sorral csaknem eléri, az összehasonlító analízis szabályai alapján nagymértékben valószínűsíthető, hogy a megsemmisíteni kért megoldás - szintén négy lapborda-sorral - nagyobb teljesítményű, mint a K6-os irat szerinti radiátor, ellentétben a korábbi ismereteken alapuló várakozással. A fentiek alapján az A) jellemző megalkotása műszaki előítélet legyőzését igényelte. A következetes joggyakorlat szerint ez egyértelmű bizonyítéka annak, hogy az A) jellemző mesterségben járatos személy számára nem volt nyilvánvaló, vagyis a minta a Hmt. idézett 3. -ának (1) bekezdése szerint feltalálói lépésen alapul. A B) és a C) jellemző megalkotása a mesterségben járatos személy számára rutin tevékenység, ugyanis mindkét jellemző hatása előre várható volt: a csavarmenetes műanyag távtartó alkalmazása kézenfekvő a radiátor függőlegesbe állítására, a lapbordák széleinek íves kialakítása pedig előre becsülhető módon csökkenti a radiátor balesetveszélyességét. Ez a tény azonban az A) jellemzővel kapcsolatban bizonyítottan meglévő feltalálói lépést nem rontja le. VI. jogeset
17 17 A Plombálási eszköz illetéktelen felnyitás elleni védelemre és a felnyitás jelzésére tárgyú használati mintaoltalom (ljsz: 1093.) megsemmisítési eljárásában az MSZH Tanácsa határozatában (U /15.) a Hmt a szerinti feltalálói lépés hiányára alapított kérelemnek helyt adott, és a használati mintát teljes terjedelemben megsemmisítette. Az indokolás szerint a támadott használati minta nem alapul feltalálói lépésen, mivel az egyik anterioritásból már ismert, pl. ceruzabél megfogására való rugalmas, hasítékokkal ellátott kúpos szorítóelem, amely kúp-alakú nyílásban helyezkedik el. A kúpos szorító patron alkalmazása nem minősül másik szakterületről való átvitelnek, hiszen az egy általános, a gépészetben általánosan ismert gépelem, amelynek ismerte a szakmában járatos személy köteles tudásához tartozik. A jogosult megváltoztatási kérelemmel fordult a FB-hoz, és kérte a használati mintaoltalom érvényben tartását. Álláspontja szerint a használati minta kielégíti a feltalálói lépés követelményét, mert az ismert acélsodronyos plombálási eszközökkel szemben az acélsodronyt nem töri meg és korrózióra hajlamos golyókat sem tartalmaz. A FB a megváltoztatási kérelmet elutasította, azaz az elsőfokú határozatot megerősítette. A végzés (3.Pk /14.) indokolásának lényeg a következő: A technika állását reprezentáló két nyomtatvány alapján a minta ismert megoldási elemek olyan együttalkalmazása, amely a mesterségben járatos személy számára nyilvánvaló. Ezért nincs feltalálói lépésen alapuló, használati mintaoltalomra alkalmas megoldás. A jogosult a fenti jogerős végzéssel szemben felülvizsgálati kérelmet terjesztett elő a Magyar Köztársaság Legfelsőbb Bíróságánál (továbbiakban: LB). Kérte a jogerős végzés hatályon kívül helyezését, és a FB új eljárásra utasítását. Kérelmében kifejtette, hogy szerinte a FB a Hmt. 3. -ának (1) bekezdésébe ütköző módon, helytelenül értelmezte a mesterségben járatos személy fogalmát, hiszen az adott esetben csak a saját mesterségben való járatos személy kellett volna érteni, nem pedig valamennyi mesterségben járatosat. A LB végzésében (Pfv.IV /2000/3.) a FB végzését hatályában fenntartotta. Indokolása szerint: A kérelmező a felülvizsgálati kérelemben lényegében nem vitatta, hogy a jogerős végzésben felhozott anterioritások alapján a használati mintaoltalom szerinti megoldás kialakítása nyilvánvaló. Csak arra hivatkozott, hogy tőle, mint a mintaoltalom tárgya szerinti mesterségben, a plombázásban járatos személytől az idegen szakterületek ismerete nem várható el. Az anterioritások pedig más szakterületre vonatkoznak.
18 18 Ez az érvelés az adott ügyben az alábbiak miatt téves. A Hmt. 3. -ának (1) bekezdése alapján feltalálói lépésen alapul a minta, ha a technika állásához képest a mesterségben járatos személy számára nem nyilvánvaló. A Hmt. 2. ~ának (2) bekezdése szerint a technika állásához tartozik mindaz, ami az elsőbbségi időpont előtt írásbeli közlés, vagy belföldi gyakorlatba vétel révén bárki számára hozzáférhetővé vált. Nem kétséges, hogy a Hmt. 3. -ában meghatározott mesterségben járatos személy" nem azonos az Szt. 4. -ának (1) bekezdésében meghatározott szakember" fogalmával. Ez utóbbival szembeni elvárás az, hogy a találmány tárgyával kapcsolatban a technika állását teljes egészében, mindenre kiterjedően, más szakterületekre is vonatkozóan ismerje. A mesterségben járatos személy korlátozottabb ismeretekkel, alapvetően a saját, a használati minta megalkotási területére vonatkozó ismeretekkel rendelkezik. Tartalmilag tehát helytállóan hivatkozik arra a kérelmező, hogy a használati minta tárgyától teljesen független, más szakterületek anterioritásai a feltalálói lépés értékelésénél általában nem vehetők figyelembe. A jogerős végzés azonban nem az MSZH áltál hivatkozott, a betongyártás területére vonatkozó szabadalmi bejelentést, hanem döntően az US lajstromszámú és kifejezetten a plombálásra vonatkozó szabadalmi bejelentést tekintette olyannak, amely alapján a jelen eljárás szerinti megoldás a kérelmezőnek, mint a mesterségben járatos személynek nyilvánvaló lehetett. A mesterségben járatos személytől elvárható, hogy a mesterségére vonatkozó szakirodalmat, szabadalmi bejelentéseket ismerje és az egyéb, a mesterségére vonatkozó gyakorlati és elméleti ismeretek birtokában legyen. Helyesen állapította meg tehát a jogerős végzés, hogy a feltalálói lépés hiánya a kérelmező tekintetében a plombálási szabadalom leírása alapján bizonyítást nyert. Kommentárunk: A LB végzésében kérelmezőnek, mint a mesterségben járatos személynek megfogalmazást félrevezetőnek és tartalmilag is helytelennek gondoljuk. A mesterségben járatos személy ugyanis minden egyes ügyben és mindenkor egy fiktív, mesterségesen kreált személy, aki soha sem testesülhet meg valódi természetes személyben. Éppen ez a távolságtartó fikció az, ami segítheti a jogalkalmazó objektív ítéletét (erre a kérdésre még alább kitérünk). VII. j ogeset Az MSZH illetékes Tanácsa megsemmisítési eljárásban hozott U /13. sz. határozatában a Közlekedésbiztonság fokozó útelem rendszer tárgyú használati mintaoltalmat (ljsz: 1180.) a feltalálói lépés hiánya miatt teljes terjedelemben megsemmisítette.
19 19 A Tanács a feltalálói lépés meglétének kérdését - az indokolás szerint az oltalom alatt álló használati minta és az ellentartásként felhozott két dokumentumból megismerhető megoldások összevetésével végezte, kiemelve, hogy: A feltalálói lépés vizsgálatakor azt kell mérlegelni, hogy a szakembernél alacsonyabb szintű elméleti tudással, de adott területen gyakorlattal, rutinnal rendelkező mesterségben járatos személy számára nyilvánvaló volt-e a megoldás kidolgozása, vagy sem. A főigényponti jellemzők vonatkozásában azt kell eldönteni, hogy a bejelentés elsőbbségi időpontját megelőzően megismerhető megoldások elegendő kitanítást adtak-e a mesterségben járatos személy számára ahhoz, hogy általános ismereteit is felhasználva a minta szerinti megoldáshoz eljusson. A fenti alapelveket követve a Tanács megállapította, hogy a használati minta nem felelt meg a Hmt. 3 -ában előírt feltalálói lépés követelményének, mert az idézett két anterioritás alapján a mesterségben járatos személy számára nyilvánvaló volt, mivel a két dokumentumban szereplő műszaki információk együttalkalmazása, nem értékelhető feltalálói lépést igénylő műszaki intézkedésként. A fenti határozat megváltoztatási kérelem hiányában jogerőre emelkedett. Kommentárunk: A fenti vizsgálati szempontokkal és a végső döntéssel - az ügy részleteinek alaposabb ismeretében - egyet kell értenünk. VIII. jogeset Az Eszközkészlet információk megjelenítésére tárgyú használati mintaoltalom (ljsz.: 1395.) megsemmisítési eljárásában az MSZH határozatában (U /12.) a kérelmet elutasította és a használati mintaoltalmat korlátozott igénypontokkal érvényben tartotta. A Tanács a kérelmező által becsatolt számos dokumentumból csupán kettőt vett figyelembe a technika állásához, és megállapította, hogy a használati minta főigénypontjából három jellemző nem mutatható ki az anterioritásokban, nevezetesen a zárószerv, az ideiglenesen elmozdítható keretelem és a támasztótag. E jellemzőknek az értelmezését a Tanács a leírás és rajz alapján elvégezte és megállapította, hogy - ellentétben a kérelmezői állásponttal a használati minta mind feladatkitűzésében, mind szerkezeti elrendezésében olyan többletet hordoz az ellentartott megoldásokhoz képest, hogy megalkotása a mesterségben járatos személy köteles tudásához nem tartozik. Fentiek alapján a mesterségben járatos személy számára nem nyilvánvaló, ezért a feltalálói lépés hiánya nem állapítható meg.
20 20 Az eredeti kérelmező megváltoztatási kérelemmel fordult a FB-hoz, hivatkozott egyebek mellett arra, hogy a támadott használati minta nem alapul feltalálói lépésen. (Csupán érdekességként jegyezzük meg, hogy az ellenérdekű jogosult a megváltoztatási eljárásban nem vett részt.) A FB végzésében (3.Pk /2000/13.) a támadott határozatot megváltoztatta, és a használati mintaoltalmat teljes terjedelemben megsemmisítette. A FB a szóban forgó három jellemző alakalmazását a tablók készítésében és a képkeretezési mesterségben járatos személy számára nyilvánvalónak, illetve köztudomásúnak (Pp (3) bek.) értékelte, ezért a feltalálói lépés hiányát állapította meg. Érdekessége a határozatnak, hogy az indokolás külön kiemeli a következőket: A Pp ának (1) bekezdéséből következik, hogy a feltalálói lépés meglétét az oltalmat igénylő ellenérdekű félnek kell bizonyítania (ilyen értelmű állásfoglalást tartalmaz, pl. a BH1979/7230. sz. jogeset is). A bíróság a feltalálói lépésre vonatkozóan az ellenérdekű fél döntő jelentőségű nyilatkozatának tekintette az MSZH előtti eljárásban előterjesztett módosított igénypont sorozatot. IX. jogeset Megsemmisítési eljárásban hozott határozatában (U /36.) az MSZH Tanácsa a Decentralizált villamosenergia-termelő rendszerben lévő áramfejlesztő egységek vezérlésére szolgáló kapcsolási elrendezés tárgyú használati mintaoltalmat (ljsz: 1474.) feltalálói lépés hiánya miatt megsemmisítette. A feltalálói lépés hiányát a Tanács azzal indokolta, hogy a kérelmező által felhozott dokumentumok tükrében a minta egyes elemei csak saját ismert funkciójukat töltik be a kapcsolásban, az elemek együttalkalmazása nem jár műszaki többlethatással. Ezért a megoldás a mesterségben járatos személy számára nyilvánvaló. A jogosult a Fővárosi Bíróságtól a határozat megváltoztatását és a használati minta érvényben tartását kérte. A FB végzésében (3.Pk /2005/6.) megállapította ugyan, hogy a kapcsolási elrendezés minden eleme valóban ismert volt a használati minta bejelentési napja előtt az érvényesített dokumentumokból, de végül is alapvetően más végkövetkeztetésre jutott, mint az elsőfokú hatóság, megállapítva, hogy a kapcsolásban alkalmazott elemek egymáshoz való viszonya azonban új, ezt az ellenérdekű fél sem vitatta. Az indokolás szerint a feltalálói lépés meglétével vagy hiányával kapcsolatban azt kell vizsgálni, hogy az ellenérdekű fél által felhozott iratok alapján a mesterségben járatos személy számára a minta szerinti új megoldás létrehozása
21 21 nyilvánvaló, kézenfekvő volt-e. E tekintetben annak van jelentősége, hogy a mesterségben járatos személy kapott-e ösztönzést, útmutatást a minta megalkotására a bizonyítékként csatolt dokumentumokból. A végzés indokolása kiemelte még, hogy..a mintában alkalmazott ismert villamos alkatrészek a minta szerinti elrendezésbe összeépítve olyan műszaki hatást eredményeznek, amely a mesterségben járatos személy számára előre nem volt várható, nem volt nyilvánvaló. Ezért a minta oltalmát..a feltalálói lépés hiánya alapján sem lehet megsemmisíteni.
22 22 X. jogeset A ljsz. használati minta (tárgya: Fokozottan tűz- és robbanásveszélyes anyagok tárolására és kiszolgálására alkalmas szállítható berendezés ) megsemmisítési eljárásában az MSZH határozatában (U /20.) a feltalálói lépés hiányára is alapított kérelemnek helyt adott, és a használati mintaoltalmat teljes terjedelemben megsemmisítette. Az indokolás szerint a kérelmező által előterjesztett két anterioritásból a használati minta szerinti megoldás maradéktalanul összerakható, tehát a feltalálói lépés elbírálásának alapja az, hogy itt valójában addícióról vagy kombinációról van szó, amely utóbbinál..a technika állásából kikövetkeztethető hatástól eltérő, meglepő új hatás jönne létre. A döntés értelmében azonban itt csupán addícióról van szó,..mivel a megoldások együttalkalmazása műszaki többlethatást nem eredményez. A jogosult nem nyugodott bele a fenti megsemmisítő határozatba, és megváltoztatási kérelemmel fordult a FB-hoz. Hivatkozott arra, hogy a használati minta szerinti megoldás komplex szállítási, tárolási és kiszolgálási feladatot old meg egyetlen berendezéssel, ami a mesterségben járatos személy számára nem lehet nyilvánvaló, másrészt a használati minta gazdasági és környezetvédelmi előnyöket is magában foglaló hatást eredményez. A FB végzésében (3.Pk /2004/23) a megváltoztatási kérelmet elutasította, mondván, hogy a használati minta nem alapul feltalálói lépésen. A részletes indokolás főbb megállapításai a következők: A technika állásába tartozó fenti megoldásokkal való összevetésben kitűnt, hogy az adott minta megoldási elemei tűz- és robbanásveszélyes üzemanyagok, ásványolaj ipari termékek tárolására, szállítására illetőleg kiszolgálására való berendezésekben váltak ismertté. Tehát az ismert elemek alkalmazási területe nem határolható el a minta megalkotási területétől. Ezért e megoldási elemek ismerete a mesterségben járatos személytől elvárható. Ezért azt kellett eldönteni, hogy a minta szerinti együttalkalmazás eredményezett-e alkotó jelleget megalapozó műszaki többlethatást. Nem határozott meg érdemi műszaki hatást, hanem csupán gazdasági előnyre utalt a kérelmező azon előadása, hogy a minta szerinti berendezés még extrém körülmények között is egyszerű és olcsó üzemanyag ellátást biztosít. Érdemi műszaki hatás hiányában, pedig nincs lehetőség annak megállapítására, hogy a minta szerinti együttalkalmazás olyan műszaki többlethatást eredményezett, amelynek felismerése és megvalósítása meghaladta a mesterségben járatos személytől elvárható tevékenységet. Műszaki többlethatás bizonyítását a kérelmező valójában meg sem kísérelte. Az újdonság és feltalálói lépés követelménye együttes feltételek. Ezért a feltalálói lépés eldöntésében nincs jelentősége önmagában annak, hogy a